## **BTEMKM005 - Filmklub és filmkritikaírás**

## Hlavacska András – Mészáros Péter

hlavacskandras@gmail.com

meszarospeter88@gmail.com

*Hétfőként kéthetente, 18.00-20.00, 1/1.*

## **A kurzus leírása**

A Filmklub és filmkritikaírás kurzus elsődleges célja, hogy a hallgatók fejlesszék a filmes alkotásokról kialakított értelmezéseik szóbeli és írásbeli artikulációját. A kéthetente megvalósuló szemináriumi alkalmakon a résztvevőknek a kijelölt filmek közös megtekintése után egy rövid referátum nyújt áttekintést a választott mű kontextusáról. A felvezető célja, hogy megismertesse a hallgatókkal az elemzett film kulturális környezetét, egyszersmind orientációul szolgáljon az alkotás lehetséges értelmezéseihez. A felvezetőt minden esetben egy vita követi, ahol a hallgatóknak lehetőségük nyílik megfogalmazni és megvitatni a művel kapcsolatos benyomásaikat, ötleteiket. A szemináriumi alkalmak így nemcsak a vitakészség fejlesztésére kínálnak lehetőséget, hanem a „gyorsértelmezői magatartás” tökéletesítésére is, hiszen a hallgatóknak speciálisabb előzetes felkészülés nélkül, pusztán korábbi filmes és kulturális tapasztalataikra hagyatkozva kell egy filmes alkotásról kialakított interpretációjuk mellett meggyőzően és érthetően érvelniük. A kurzus teljesítéséhez szükséges filmkritika megírása pedig éppen azt teszi lehetővé, hogy a hallgatók utánajárással, a művek recepciójának áttekintésével elsődleges befogadói élményüket felülvizsgálhassák, alakíthassák.

**Követelmények**

1. Egy rövid (10–15 perces) felvezető megtartása a filmklub egyik filmjéhez kapcsolódó beszélgetés előtt.
2. Esszé az első három közösen megnézett film egyikéről, melyben a szerzőnek meg kell fogalmazni, és ki kell fejteni egy eredeti gondolatot a filmről. Minimum terjedelem: 2.000 karakter (szóközökkel).
3. Filmkritika megírása az egyik közösen megnézett filmről a kijelölt határidő betartásával. Minimum terjedelem: 6.000 karakter (szóközökkel).

**Alkalmak**

1. **Óramegbeszélés** A tematika és a követelmények tisztázása (február 7.)
2. **Filmklub I.** (február 21.)
3. **Filmklub II.** (március 7.)
4. **Filmklub III.** (március 21.)
5. **Filmklub IV. (**április 4.)
6. **Filmklub V.** (április 18.)
7. **Filmklub VI.** (május 2.)
8. **Filmklub bónusz –** Vírushelyzettől függően egy mozilátogatás, majd vita.
9. **A rövid esszék leadási határideje** (április 5.)
10. **A kifejtett filmkritikák leadási határideje** (április 30.)